อย.สหรัฐ ไฟเขียวใช้ “แอนติบอดี” รักษาผู้ป่วยโควิด หลังผลทดลองชี้ ลดเสี่ยงเสียชีวิตถึง 70%
อย.สหรัฐ ไฟเขียวใช้ “แอนติบอดี” รักษาผู้ป่วยโควิด หลังผลทดลองชี้ ลดเสี่ยงเสียชีวิตถึง 70%
อย.สหรัฐ ไฟเขียวใช้ “แอนติบอดี” รักษาผู้ป่วยโควิด หลังผลทดลองชี้ ลดเสี่ยงเสียชีวิตถึง 70%
10 ก.พ. 2564

สำนักงานคณะกรรมการอาหารและยา (FDA) ของสหรัฐอนุมัติการใช้งานในกรณีฉุกเฉิน (EUA) สำหรับการรักษาผู้ป่วยโรคโควิด-19 ด้วยการใช้แอนติบอดีร่วมกันของบริษัทอิไล ลิลลี (Eli Lilly)
ข้อมูลจากการทดลองขั้นสุดท้ายที่เปิดเผยในเดือนม.ค.ที่ผ่านมาบ่งชี้ว่า การรักษาร่วมกันของแอนติบอดีสองตัวของอิไล ลิลลี ซึ่งได้แก่ bamlanivimab และ etesevimab นั้น ได้ช่วยลดความเสี่ยงของผู้ป่วยโควิด-19 ในการเข้ารับการรักษาตัวในโรงพยาบาล และการเสียชีวิตลงได้ถึง 70%
อิไล ลิลลีระบุในแถลงการณ์ว่า “การร่วมรักษาด้วยแอนติบอดีดังกล่าวของบริษัทได้รับอนุญาตสำหรับการรักษาผู้ป่วยโควิด-19 ที่มีอาการเล็กน้อยถึงปานกลาง ซึ่งเป็นผู้ป่วยที่มีอายุ 12 ปีขึ้นไปและมีความเสี่ยงสูงที่จะอาการป่วยจะลุกลามไปสู่ภาวะที่รุนแรง และ/หรือ ต้องเข้ารับการรักษาตัวในโรงพยาบาล”